P r i j e d l o g

Temeljem članka 110. Zakona o proračunu (»Narodne novine«, br. 87/08, 136/12, 15/15, 144/21), članka 82. stavak 2. Pravilnika o proračunskom računovodstvu i računskom planu (»Narodne novine«, br. 87/08 i 136/12, 124/14, 115/15, 87/16, 3/18 i 126/19,108/20) i članka 37. st. 2. toč.29. Statuta Osnovne škole Marije i Line- Scuola elementare „Marija i Lina“ Umag – Umago (KLASA: 012-03/19-01/01 URBROJ: 2105-18-01/19-04 od 10. svibnja 2019. godine) i Statutarne odluke o izmjenama statuta Osnovne škole Marije i Line – Scuola elementare "Marija i Lina" Umag – Umago (KLASA: 012-03/19-01/01 URBROJ: 2105/05-15-01/22-12 od 27. prosinca 2022. godine) Školski odbor Osnovne škole Marije i Line – Scuola elementare „Marija i Lina“ Umag – Umago na **55**. **sjednici održanoj dana 31. ožujka 2025.** godine donio je sljedeću

**Odluku**

**o raspodjeli rezultata poslovanja za 2024. godinu**

**Članak 1.**

Ovom se Odlukom utvrđuje namjena i obavlja raspodjela viška prihoda utvrđenog Godišnjim financijskim izvještajem Osnovne škole Marije i Line – Scuola elementare „Marija i Lina“ Umag – Umago za 2024. godinu kako slijedi:

1. Višak prihoda poslovanja
2. Manjak prihoda od nefinancijske imovine

**Članak 2.**

Stanje na osnovnim računima podskupine 922 koje je iskazano u Godišnjem financijskom izvješću za 2024. godinu na dan 31. prosinac 2024. godine, utvrđeno je kako slijedi:

|  |  |  |
| --- | --- | --- |
| **Broj računa** | **Naziv računa** | **Stanje 31.12.2024.** |
| 922110 | Višak prihoda poslovanja | 24.004,86 EUR |
| 922220 | Manjak prihoda od nefinancijske imovine | 202,03 EUR |
| **Višak prihoda i primitaka za prijenos u slijedeće razdoblje** | | **23.802,83 EUR** |

**Članak 3.**

Utvrđeni višak prihoda poslovanja u iznosu od 24.004,86 EUR iz članka 2. ove Odluke raspoređuje se na način da se od istoga pokriva manjak prihoda od nefinancijske imovine u iznosu od 202,03 EUR, slijedom čega se utvrđuje višak prihoda i primitaka za prijenos u sljedeće razdoblje u ukupnom iznosu od 23.802,33 EUR.

**Članak 4.**

Struktura raspoloživog viška prihoda za prijenos u sljedeće razdoblje u iznosu od 23.802,83 EUR sastoji se od sljedećih izvora:

* prihodi za posebne namjene – višak vlastitih prihoda od toplog obroka i produženog boravka za prijenos u sljedeću godinu; 19.480,19 € (od kojih 15.420,96 € viška prihoda od produženog boravka i 4.059,23 € viška prihoda od toplog obroka i ostalih prihoda za posebne namjene)
* pomoći od institucija i tijela EU – višak vlastitih prihoda u ukupnom iznosu od 1.651,64 € za prijenos u sljedeću godinu:
* viška prihoda temeljem tekućeg projekta ''Erasmus + Let's ALL go to the Theatre of European Dreams'' koji traje 3 godine i završava dana 5. lipnja 2024. godine; 927,76 €
* viška prihoda temeljem tekućeg projekta ''Erasmus+ 2023-1-HR01-KA122-SCH-000133818 - Povežimo se!'' koji traje 3 godine i završava dana 28. veljače 2025. godine; 724,38 €
* pomoći za proračunske korisnike, tj. pomoći proračunskim korisnicima iz proračuna koji im nije nadležan – višak vlastitih prihoda u ukupnom iznosu od 2.671,00 € kao rezultat zbroja između:
* viška tekućih pomoći iz državnog proračuna u iznosu od 35,56 € namijenjenih za nabavu radnih udžbenika
* manjka u iznosu 35,56 € temeljnih kapitalnih pomoći za opremanje osnovnih škola
* viška tekućih pomoći iz državnog proračuna u iznosu od 2.671,00 € namijenjenih nabavi psihodijagnostičkih materijala

**Članak 5.**

Ostvarenim viškom prihoda tekućih pomoći iz državnog proračuna u iznosu od 35,56 eura pokriva se manjak kapitalnih pomoći iz državnog proračuna u iznosu 35,56 eura. Slijedom navedenog I. Izmjenama i dopunama Financijskog plana za 2025. godinu prenijeti će se samo višak tekućih pomoći iz državnog proračuna u iznosu od 2.671,00 € namijenjen nabavi psihodijagnostičkih materijala.

Preostali iznosi u cijelosti će se rasporediti i koristiti namjenski po izvorima prihoda, aktivnostima, programima i projektima u kojima su ostvareni te u iznosima iz članka 4. ove Odluke.

**Članak 6.**

Ova Odluka stupa na snagu danom donošenja i oglašava se na oglasnoj ploči.

Zadužuju se služba računovodstva da postupi prema ovoj Odluci.

**KLASA: 400-07/25-1/1**

**URBROJ: 2105/05-15-01/25-1**

Predsjednica Školskog odbora:

Jasenka Ružić, prof

Zamjenik predsjednice Školskog odbora

Dimitrij Sušanj, prof.